പുതിയ ജറുസലേമിന്റെ സ്ഥിതി വളരെ ശോചനീയമായി തീർന്നു. ജോർദ്ദാൻ സേനയുടെ പീരങ്കികളിൽ നിന്നും ഷെല്ലുകൾ ജൂതസങ്കേതങ്ങളിൽ തുടർച്ചയായി വീണു കൊണ്ടിരുന്നു. കുടിവെള്ള ക്ഷാമം അതിരൂക്ഷമായ നഗരങ്ങളിലെ ജനങ്ങൾ അർദ്ധ പട്ടിണിയിലായി.നഗരജീവിതം സ്തംഭിച്ചു. ഇസ്രയേലിന് പറയത്തക്ക വ്യോമ സേന ഈ സമയം ഇല്ലാതിതിരുന്നതിനാൽ, ഈജിപ്തിന്റെ യുദ്ധവിമാനങ്ങൾ ഇസ്രയേലിന്റെ പട്ടണങ്ങളിൽ നിരന്തരം ബോംബുകൾ വർഷിച്ചുകൊണ്ടിരുന്നു. ഈജിപ്തിന്റെ ലക്ഷ്യം ആധുനിക രീതിയിൽ പടുത്തുയിർത്തിയ ടെൽ അവീവ് നഗരം ആയിരുന്നു. ഈ സമയം യഹൂദനായ അവിയേലിന്റെ ശ്രമഫലമായി യൂറോപ്പിൽ നിന്നും വാങ്ങിയ രണ്ട് യുദ്ധവിമാനങ്ങൾ ഇസ്രയേലിൽ വന്നിറങ്ങി.സിറിയയുടെ ആക്രമണത്തിൽ ഇസ്രയേലിലെ മൂന്ന് സ്ഥലങ്ങൾ പിടിച്ചെടുക്കപ്പെടുകയും രണ്ട് സ്ഥലങ്ങൾ വളയപ്പെടുകയും ചെയ്തു. ഈജിപ്തിന്റെ സേന 10000 ഭടൻമാരും, 15 യുദ്ധവിമാനങ്ങളും ടാങ്കുകളും പീരങ്കികളുമായി, രണ്ട് വിഭാഗമായി നീങ്ങിക്കൊണ്ടിരുന്നു. ഒരു വിഭാഗം ടെൽ അവീവ് ലക്ഷ്യമാക്കിയും, ഒരു വിഭാഗം പുതിയ ജറുസലേമിലേക്കും. ഹെബ്രോൻ വഴി വന്ന സൈന്യം ജറുസലേമിനെ തെക്കുനിന്ന് വളഞ്ഞു. പീരങ്കികളെയും ടാങ്കുകളെയും ചെറുക്കാനുള്ള അനുയോജ്യമായ ആയുധങ്ങൾ ഹഗാൻ സേനക്കില്ലായിരുന്നു. അയ്യാലോൻ താഴ്വരയിലൂടെ ജറുസലേമിലേക്കുള്ള ആഹാര സാധങ്ങളുടെയും ആയുധങ്ങളുടെയും വരവ് നിലച്ചിരുന്നു. ജറുസലേമിലെ ഒരു ലക്ഷം വരുന്ന ജനങ്ങൾ പട്ടിണിയിലാവുകയും ജറുസലേം അറബികളുടെ കൈവശമാകുന്ന സ്ഥിതി വന്നു. ഈ സമയം ജറുസലേമിലുള്ള ഐക്യരാഷ്ട്ര പ്രതിനിധിയുടെ ഒരു താൽകാലിക വെടിനിർത്തൽ കരാറിനോട് ഇസ്രയേലിന് അംഗീകരിക്കേണ്ടതായി വന്നു. അറബി രാജ്യങ്ങളിൽ ജോർദ്ദാൻ,ബ്രിട്ടന്റെ സമ്മർദ്ദത്താൽ വെടിനിർത്തൽ കരാർ അംഗീകരിച്ചു. മരുഭൂമിയിൽ കഷ്ടപ്പെടുന്ന സൈനികരുടെ അവസ്ഥ കണക്കിലെടുത്ത് ഈജിപ്തും ഒരു താൽകാലിക സന്ധിക്ക് സമ്മതിച്ചു. എന്നാൽ അറബ് സെക്രട്ടറി ജനറലായ അസം പാഷ വെടിനിർത്തൽ കരാർ അംഗീകരിച്ചാൽ ഉണ്ടാകുന്ന അപകടത്തെക്കുറിച്ച് അറബി നേതാക്കളെ ബോധ്യപ്പെടുത്തി. ഒരുമാസത്തെ വെടിനിർത്തലുകൊണ്ട് ഇസ്രയേൽ ഇരട്ടിശക്തി ആർജിക്കുമെന്നും അറബ് സേനക്ക് ഇതുകൊണ്ട് കാര്യമായ നേട്ടം ഉണ്ടാവുകയില്ലന്നും അദ്ദേഹം പറഞ്ഞു നോക്കി.അറബി രാജ്യങ്ങളുടെ ഈ സമീപനത്തിൽ പ്രതിഷേധിച്ച് അസം പാഷ രാജിവച്ചു എങ്കിലും പിന്നീട് രാജി പിൻവലിച്ചു.1948- ജൂൺ 11-ന് പകൽ 10 മണിക്ക് വെടിനിർത്തൽ കരാർ നിലവിൽ വന്നു.
വെടിനിർത്തൽ
നാൾവഴി
ജോർദ്ദാന്റെ ആക്രമണം
അവലംബം